Diari Oficial de la Generalitat Valenciana


Sumari del DOGV 5950, del 09-02-2009 (2009/370)

Judici verbal 000945/2008. Notificació de la sentència a Manuel Antonio Ferré Perales.
--------------------------------------------------------------------------------------

### Dades del document

Número de DOGV
:   5950

Data del DOGV
:   09-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/370


Data del document
:   19-12-2008

Organisme emissor
:   Jutjat de Primera Instància Número 23 de València

Tipus de document
:   Edicte

Descriptors 

:   * sistema judicial

Judici verbal 000945/2008. Notificació de la sentència a Manuel Antonio Ferré Perales. [2009/370]  
Part demandant: María Pardo García.  
Part demandada: Manuel Antonio Ferré Perales.  
En el judici de referència s'ha dictat sentència, que té l'encapçalament i la dispositiva que és del tenor literal següent:  
«Sentència número 233/2008  
València, 1 de desembre de 2008  
Desamparados Almenar Berenguer, magistrada jutgessa del Jutjat de Primera Instància número 23 de València, ha vist les actuacions de judici verbal civil seguides amb el número 945/2008, a instància de María Pardo García, representada per la procuradora Silvia López Monzó i assistida del lletrat Lorenzo Castellano Rausell, contra Manuel Antonio Ferré Perales, declarat en rebel·lia; s'exercix acció de resolució de contracte d'arrendament per falta de pagament de la renda, més reclamació de rendes.  
Dispositiva   
Estimar la demanda deduïda per María Pardo García, representada per la procuradora Silvia López Monzó, contra Manuel Antonio Ferré Perales, declarat en rebel·lia, i condemnar el demandat al pagament a l'actora de la suma de quatre mil dos-cents setanta-cinc euros amb quatre cèntims (4.275,04 euros) per les rendes produïdes fins a desembre de 2003 inclòs, més els interessos de l'article 576, de la Llei d'Enjudiciament Civil 2000, més les rendes que es produïsquen d'ara en endavant, des de gener de 2009 inclòs fins que per la part demandant es recupere la possessió del bé arrendat. Declare resolt per falta de pagament de la renda el contracte d'arrendament subscrit per les parts l'1 de juny de 2003 i en conseqüència, declare que és procedent el desnonament de l'habitatge propietat de l'actora, situat a València, carrer Torpediner, núm. 2, pis 5é, porta 10, i requerir el demandat perquè el desallotge i deixe lliure i a disposició de la propietat, amb l'advertiment, en un altre cas, de ser llançat d'esta a costa seua. S'imposen al demandat les costes del procediment.  
Contra esta sentència, que no és ferma, es pot interposar recurs d'apel·lació davant l'Audiència Provincial, que s'haurà de preparar davant este Jutjat en el termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil 2000.  
Feu saber a l'arrendatari que, de conformitat amb l'article 449.1, de la Llei d'Enjudiciament Civil 2000, no li serà admés el recurs si en preparar-lo no manifesta, i ho acredita per escrit, que té satisfetes les rendes vençudes i les que d'acord amb el contracte haja de pagar per avançades.  
Feu saber igualment a l'arrendatari que, en el cas que no desallotge voluntàriament l'habitatge arrendat, una vegada siga ferma la sentència i l'actora haja presentat la demanda executiva, es procedirà al seu llançament en la data ja indicada de 19 de gener de 2009, a les 09.30 hores.  
Esta és la meua sentència, que jutge en primera instància, que pronuncie, mane i firme. Seguixen les firmes».  
En atenció al desconeixement de l'actual domicili o residència de la part demandada, Manuel Antonio Ferré Perales, per provisió dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha acordat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana, per a dur a efecte la diligència de notificació de la sentència.  
València, 19 de desembre de 2008.- El secretari judicial: Alberto Martínez de Santos.